CELEX: 52020DP0155
Language: fi
Date: 2020-06-18 00:00:00
Title: Euroopan parlamentin päätös olla vastustamatta Euroopan parlamentin ja neuvoston asetuksen (EU) N:o 575/2013 täydentämisestä 105 artiklan 14 kohdan mukaista varovaista arvostusta koskevilla teknisillä sääntelystandardeilla 26. lokakuuta 2015 annetun komission delegoidun asetuksen (EU) 2016/101 muuttamisesta 28. toukokuuta 2020 annettua komission delegoitua asetusta (EU) N:o 575/2013(C(2020)03428 – 2020/2668(DEA))

8.9.2021   
            
            
               FI
            
            
               Euroopan unionin virallinen lehti
            
            
               C 362/179
            
         
      P9_TA(2020)0155
      Delegoidun asetuksen vastustamatta jättäminen: varovaista arvostusta koskevat tekniset sääntelystandardit
      Euroopan parlamentin päätös olla vastustamatta Euroopan parlamentin ja neuvoston asetuksen (EU) N:o 575/2013 täydentämisestä 105 artiklan 14 kohdan mukaista varovaista arvostusta koskevilla teknisillä sääntelystandardeilla 26. lokakuuta 2015 annetun komission delegoidun asetuksen (EU) 2016/101 muuttamisesta 28. toukokuuta 2020 annettua komission delegoitua asetusta (EU) N:o 575/2013(C(2020)03428 – 2020/2668(DEA))
      (2021/C 362/37)
      
         Euroopan parlamentti, joka
      
                  —
               
               
                  ottaa huomioon komission delegoidun asetuksen (C(2020)03428),
               
            
                  —
               
               
                  ottaa huomioon komission 29. toukokuuta 2020 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,
               
            
                  —
               
               
                  ottaa huomioon talous- ja raha-asioiden valiokunnan 9. kesäkuuta 2020 päivätyn kirjeen valiokuntien puheenjohtajakokouksen puheenjohtajalle,
               
            
                  —
               
               
                  ottaa huomioon Euroopan unionin toiminnasta tehdyn sopimuksen 290 artiklan,
               
            
                  —
               
               
                  ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26. kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (1) ja erityisesti sen 105 artiklan 14 kohdan,
               
            
                  —
               
               
                  ottaa huomioon Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta 24. marraskuuta 2010 annetun Euroopan parlamentin ja neuvoston asetuksen (EU) N:o 1093/2010 (2) 13 artiklan,
               
            
                  —
               
               
                  ottaa huomioon Euroopan pankkiviranomaisen 22. huhtikuuta 2020 annetun asetuksen (EU) N:o 575/2013 105 artiklan 14 kohdan mukaisesti toimittaman teknisten sääntelystandardien luonnoksen (EBA/RTS/2020/04),
               
            
                  —
               
               
                  ottaa huomioon työjärjestyksen 111 artiklan 6 kohdan,
               
            
                  —
               
               
                  ottaa huomioon talous- ja raha-asioiden valiokunnan suosituksen päätökseksi,
               
            
                  A.
               
               
                  ottaa huomioon, että delegoidulla säädöksellä muutetaan tilapäisesti pankkialan vakavaraisuuskehystä covid-19-pandemian vuoksi; toteaa, että delegoidulla säädöksellä korotetaan erityisesti markkinoiden äärimmäisestä volatiliteetista varovaista arvostusta koskevalle kehykselle aiheutuvien vaikutusten lieventämiseksi ”pääasiallisen menetelmän” mukaisten muiden arvonoikaisujen kokonaismäärän laskemiseen käytettävää aggregointikerrointa 50 prosentista 66 prosenttiin 31. joulukuuta 2020 asti, jotta laitokset voivat selvitä markkinoiden nykyisestä äärimmäisestä volatiliteetista; toteaa, että tämä vähentäisi muiden arvonoikaisujen kokonaismäärää ja siten luottolaitosten ydinpääomasta (CET1) vähennettyä määrää;
               
            
                  B.
               
               
                  katsoo, että tämän delegoidun säädöksen olisi tultava voimaan mahdollisimman pian, jotta voidaan varmistaa, että luottolaitokset saavat nopeasti pääomahuojennusta tämän vuosineljänneksen aikana ja vuoden loppuun saakka;
               
            
               
                  1.
               
               
                  ilmoittaa, ettei se vastusta delegoitua asetusta;
               
            
               
                  2.
               
               
                  kehottaa puhemiestä välittämään tämän päätöksen neuvostolle ja komissiolle.
               
            
         (1)  EUVL L 176, 27.6.2013, s. 1.
      
         (2)  EUVL L 331, 15.12.2010, s. 12.